Na temelju članka 17. stavka 1. podstavka 1. Zakona o sustavu civilne zaštite ("Narodne novine" broj 82/15, 118/18, 31/20 i 20/21) i članka 46. Statuta Grada Rijeke ("Službene novine Primorsko-goranske županije" broj 24/09, 11/10 i 5/13 i "Službene novine Grada Rijeke" broj 7/14, 12/17, 9/18, 11/18-pročišćeni tekst, 2/20 i 3/21), Gradsko vijeće Grada Rijeke na sjednici \_\_\_\_\_\_\_\_\_\_\_\_\_\_\_\_\_\_2022. godine, donijelo je

**Godišnji plan**

**razvoja sustava civilne zaštite na području grada Rijeke**

**s financijskim učincima za trogodišnje razdoblje**

 Slijedom Smjernica za organizaciju i razvoj sustava civilne zaštite na području grada Rijeke za razdoblje 2021. – 2024. godine, utvrđuje se godišnji plan aktivnosti za 2022. godinu.

 Tijekom 2022. godine potrebno je:

1. Nastaviti provoditi epidemiološke mjere na suzbijanju epidemije bolesti COVID-19 uzrokovane korona virusom SARS-CoV-2;

2. Donijeti plan vježbi civilne zaštite;

3. Donijeti Procjenu rizika od velikih nesreća za područje grada Rijeke u skladu sa Smjernicama za izradu procjena od velikih nesreća za područje Primorsko - goranske županije;

4. Imenovati koordinatore na lokacijama;

5. Nastaviti s javnim pozivima građanima na dragovoljno uključivanje u postrojbe civilne zaštite grada Rijeke;

1. Donijeti Plan djelovanja civilne zaštite za područje grada Rijeke;
2. Provesti osposobljavanje novih članova Stožera civilne zaštite Grada Rijeke prema Programu osposobljavanja članova stožera civilne zaštite;
3. Provoditi zajedničko osposobljavanje i uvježbavanje postrojbe civilne zaštite za spašavanje iz ruševina na području grada Rijeke i tima za spašavanje iz ruševina;
4. Provoditi zajedničko osposobljavanje i uvježbavanje postrojbe civilne zaštite opće namjene na području grada Rijeke i tima za logistiku;
5. Nastaviti s postupkom dostavljanja izvoda iz Procjene rizika od velikih nesreća za područje grada Rijeke i Plana djelovanja civilne zaštite za područje grada Rijeke te potpisivanja Ugovora o suradnji u slučaju katastrofa i velikih nesreća;
6. Nastaviti sufinancirati programske aktivnosti u dosadašnjim iznosima pravnih osoba koje nisu obuhvaćene Odlukom o određivanju pravnih osoba od interesa za sustav civilne zaštite na području grada Rijeke, a koje se zaštitom i spašavanjem bave u svojoj redovitoj djelatnosti (Hrvatska gorska služba spašavanja – Stanica Rijeka), kao i onih kojima zaštita i spašavanje nije redovna djelatnost (Pilotski klub "Krila Kvarnera");
7. Nastaviti provoditi tekuće i investicijsko održavanje skloništa na dosadašnjoj razini;
8. Nastaviti aktivno sudjelovati u radu Platforme hrvatskih gradova i županija za smanjenje rizika od katastrofa.

**FINANCIJSKI UČINCI GODIŠNJEG PLANA RAZVOJA SUSTAVA CIVILNE ZAŠTITE**

**ZA TROGODIŠNJE RAZDOBLJE**

|  |  |  |
| --- | --- | --- |
| **Red.****broj** | **OPIS POZICIJE** | **PLANIRANO** |
| **2022.** | **2023.** | **2024.** |
| **1.** | **STOŽER CIVILNE ZAŠTITE, POSTROJBE CIVILNE ZAŠTITE** |  |  |  |
| **1. 1.** | **Stožer civilne zaštite** | **0,00** | **0,00** | **0,00** |
| 1.1.1. | Stručno usavršavanje i osposobljavanje članova Stožera | 0,00 | 0,00 | 0,00 |
| 1.1.2. | Opremanje Stožera osobnom opremom | 0,00 | 0,00 | 0,00 |
| 1.1.3. | Opremanje Stožera skupnom opremom | 0,00 | 0,00 | 0,00 |
| **1.2.** | **Postrojbe civilne zaštite** | **120.000,00** | **90.000,00** | **90.000,00** |
| 1.2.1. | Osposobljavanje, vježbe civilne zaštite | 10.000,00 | 10.000,00 | 10.000,00 |
| 1.2.2. | Naknade pripadnicima za sudjelovanje u aktivnostima civilne zaštite | 50.000,00 | 35.000,00 | 35.000,00 |
| 1.2.3. | Opremanje postrojbi CZ osobnom opremom | 20.000,00 | 15.000,00 | 15.000,00 |
| 1.2.4. | Opremanje postrojbi CZ skupnom opremom | 40.000,00 | 30.000,00 | 30.000,00 |
| 1.2.5. | Povjerenici civilne zaštite (osposobljavanje) | 0,00 | 0,00 | 0,00 |
|  | **UKUPNO** | **120.000,00** | **90.000,00** | **90.000,00** |
| 2. | **VATROGASTVO** |  |  |  |
| **2.1.** | **Javna vatrogasna postrojba** | **5.381.700,00** | **5.510.000,00** | **6.975.000,00** |
| 2.1.1. | Financiranje Javne vatrogasne postrojbe iz Proračuna Grada Rijeke | 5.381.700,00 | 5.510.000,00 | 6.975.000,00 |
| **2.2.** | **Gradska Vatrogasna zajednica** | **3.747.000,00** | **3.747.000,00** | **3.747.000,00** |
|  | **UKUPNO** | **9.128.700,00** | **9.257.000,00** | **10.722.000,00** |
| 3. | **SKLONIŠTA** |  |  |  |
| 3.1. | **Tekuće održavanje** | **40.000,00** | **40.000,00** | **40.000,00** |
| 3.1.1. | Troškovi električne energije | 20.000,00 | 20.000,00 | 20.000,00 |
| 3.1.2. | Tekuće održavanje (popravci brava, nova vrata, servisiranje protuudarnih vrata) | 20.000,00 | 20.000,00 | 20.000,00 |
|  | **UKUPNO** | **40.000,00** | **40.000,00** | **40.000,00** |
| 4. | **UDRUGE GRAĐANA KOJE SUDJELUJU U SUSTAVU CIVILNE ZAŠTITE** |
| 4.1. | **Udruge građana kojima je zaštita i spašavanje redovna djelatnost** | **200.000,00** | **200.000,00** | **200.000,00** |
| 4.1.1. | HGSS - Stanica Rijeka | 200.000,00 | 200.000,00 | 200.000,00 |
| **4.2.** | **Ostale udruge građana koje sudjeluju u sustavu civilne zaštite**  | **90.000,00** | **90.000,00** | **90.000,00** |
| 4.2.1. | Pilotski klub “Krila Kvarnera” | 80.000,00 | 80.000,00 | 80.000,00 |
| 4.2.2. | Savez izviđača Rijeka | 0,00 | 0,00 | 0,00 |
| 4.2.3. | Radio mreža za opasnost | 0,00 | 0,00 | 0,00 |
| 4.2.4. | Klub belgijskih ovčara Istrian (potražni psi) | 10.000,00 | 10.000,00 | 10.000,00 |
|  | **UKUPNO** | **290.000,00** | **290.000,00** | **290.000,00** |
| **5.** | **SLUŽBE I PRAVNE OSOBE KOJE SE ZAŠTITOM I SPAŠAVANJEM BAVE U SVOJOJ REDOVNOJ****DJELATNOSTI:**  |
|  | Hitna pomoć, javno zdravstvo, socijalna služba, Crveni križ, veterinarska služba, zaštita bilja, zaštita okoliša, komunalna i trgovačka društva za održavanje komunalne infrastrukture (vodovod, kanalizacija, čistoća, groblja i drugo) kao i pravne osobe koje se bave građevinskom, prijevozničkom, turističkom i drugim djelatnostima od interesa za civilnu zaštitu. |
| 5.1. | Gradsko društvo Crvenog križa Rijeka | **0,00** | **0,00** | **0,00** |
|  | **UKUPNO** | **0,00** | **0,00** | **0,00** |
|  | **SVEUKUPNO ZA SUSTAV CIVILNE ZAŠTITE** | **11.606.900,00** | **11.420.000,00** | **11.519.000,00** |

1) HGSS Stanica Rijeka – koristi bez naknade sklonište osnovne zaštite Grada Rijeke čija bi vrijednost zakupa iznosila 38.218,50 kn godišnje.

2) Savez izviđača Rijeka – koristi bez naknade sklonište osnovne zaštite Grada Rijeke čija bi vrijednost zakupa iznosila 19.712,70 kn godišnje. U prijašnjim je godinama od strane Grada Rijeke nabavljana oprema (šatori, kamp-ležajevii) ukupne vrijednosti 46.485,06 kn koja je dana na korištenje Savezu izviđača Rijeka i koja je s vremenom amortizirana.

3) Radio mreža za opasnost – za potrebe potpornog komunikacijskog centra omogućeno je korištenje prostora Grada Rijeke bez naknade te je nabavljena radio-oprema vrijednosti 32.837,28 kn koju koristi Radio mreža za opasnost.

4) Gradsko društvo Crvenog križa Rijeka se u svrhu zaštite i spašavanja u 2021. godini financiralo s proračunskih pozicija Odjela gradske uprave za zdravstvo i socijalnu skrb u iznosu od 83.000,00 kuna, a koristilo je bez naknade i 2 skloništa osnovne zaštite čija bi vrijednost zakupa iznosila 28.563,30 kn godišnje.